b'\n_START_ARTICLE_\nT\xc3\xa4n\xc3\xa4\xc3\xa4n en halunnut tavata itse\xc3\xa4ni\n_START_SECTION_\nVastaanotto\n_START_PARAGRAPH_\nLapin Kansan Jouni Huhtasen luonnehdinnan mukaan teos on visuaalinen, hyvin elokuvamainen 1960-luvun kokeellisen elokuvan tapaan. Parnasson Arto Virtasen mukaan romaanin lauseet ovat t\xc3\xa4yteen lastattuja ja timanteiksi hiottuja. Virtasen mukaan M\xc3\xbcller menee niin syv\xc3\xa4lle totalitaarisen maan kurjuuteen ettei nykykirjoittajista siihen kukaan juuri ole ryhtynyt. Raadollisuudesta huolimatta h\xc3\xa4n l\xc3\xb6yt\xc3\xa4\xc3\xa4 sielt\xc3\xa4 surrealistisia n\xc3\xa4kyj\xc3\xa4 ja absurdia komiikkaa._NEWLINE_Helsingin Sanomien Oscar Rossin mukaan M\xc3\xbcller v\xc3\xa4ltt\xc3\xa4\xc3\xa4 kertomuksessaan sentimentaalisuuden ja pystyy kuvaamaan el\xc3\xa4m\xc3\xa4\xc3\xa4 sen kauniilta ja kauhealta puolelta samalta tasolta.'